open-index/open-wikipedia-markdown huggingface dataset:
Kostol Božského Srdca Ježišovho (Košice)

**Kostol Božského Srdca Ježišovho** (predtým *Kaplnka Božského Srdca Ježišovho*) je jezuitský kostol v mestskej časti Staré Mesto v Košiciach. Kostol bol pôvodne vybudovaný ako kaplnka v rokoch  1936 – 1937 a v roku 2009 bola vysvätená na kostol.

## Prevedenie
Kostol obsahuje množstvo bronzových sochárskych častí, ktoré obsahujú znázornené vetvy, listy a kôru.

Stojku ambóny vidíme ako bohato zdobený kmeň a podobne aj svietnik pre paškálnu sviecu a malé svietniky ako menšie časti toho istého kmeňa. Ambóna poukazuje na Ježiša Krista, lebo sa pri nej číta Božie slovo.

Bohostánok v tvare kríža má navonok drsnú štruktúru kôry kmeňa a vetvy s lístím. Bronzový reliéf na oltári je vytvorený ako časť kmeňa, na ktorom sú vetvy a listy. Oltár je z kameňa - bieleho sivca.

Autormi tohto liturgického zariadenia sú akademický sochár Otmar Oliva a kamenársky majster Peter Novák. Zakomponovali do bronzového reliéfu oltára aj geografickú skutočnosť prelínania kresťanov latinského a byzantského obradu v Košiciach. Hlaholské a latinské písmo na reliéfe vyjadruje prvé slová z Jánovho evanjelia: *"Na počiatku bolo Slovo"*. Hlaholika pripomína misiu sv. Cyrila a Metoda a latinka pevné zasadenie do kresťanského západu.

## Referencie

Kategória:Architektúra z 1937
Kategória:Kaplnky na Slovensku
Božského Srdca Ježišovho
Kategória:Rímskokatolícke kostoly na Slovensku
Kategória:Kultúrne pamiatky v okrese Košice I
Kategória:Košice - Staré Mesto
Mentavajské ostrovy

**Mentavajské ostrovy** (slovenský normovaný názov; iný, najmä starší názov: **Mentavejské ostrovy**; po indononézsky *Kepulauan Mentawai*) sa nachádzajú v blízkosti západného pobrežia Sumatry. Oddeľuje ich od nej asi 130&nbsp;km široký Mentavajský prieliv a administratívne sú súčasťou indonézskej provincie Západná Sumatra.

## Opis
Najväčším ostrovom je Siberut (cca 4000&nbsp;km²), juhovýchodne ležia ďalšie veľké ostrovy, Sipora, Pagai Utara a  Pagai Selatan.

vľavo|náhľad|Tradičné drevené obydlia Mentavajcov
Ostrovy sú prevažne ploché, nadmorská výška sa pohybuje v stovkách metrov. Väčšinu obyvateľstva tvoria domorodí Mentavajci. Vyvinulo sa tu niekoľko endemických druhov. Na časti plochy miestnych dažďových lesov je povolená ťažba, veľké oblasti sú naopak, chránené. Najväčším chráneným územím je Národný park Siberut, pokrývajúci takmer polovicu rovnomenného ostrova.

Oblasť je seizmicky aktívna, v roku 2004 zasiahla ostrovy veľká vlna cunami, v októbri 2010 prišlo silné zemetrasenie s epicentrom juhozápadne od ostrova Pagai Selatan, ktoré tiež vyvolalo cunami, bol zničený rad prevažne drevených obydlí pri pobreží a zomreli stovky miestnych obyvateľov.

Mentavajské ostrovy sa stali obľúbeným cieľom surfistov.

## Referencie

## Iné projekty

## Externé odkazy
* Mentavajské dažďové lesy (Svetový fond na ochranu prírody)
* Antropológia Mentavajských ostrovov 

## Zdroj


Kategória:Západná Sumatra
Kategória:Ostrovy Indonézie
Jozef Rajtár

**Jozef Rajtár**, Dip Mgmt (* 12. január 1977, Bratislava) je slovenský politik, od roku 2016 do roku 2020 poslanec NR SR za SaS, neskôr ako nezaradený za Demokratickú stranu.

## Životopis
Študoval manažment na Open University v Spojenom kráľovstve a kórejský jazyk na Wong Kwang University v Južnej Kórei. Pracoval pre veľké nadnárodné spoločnosti a následne v bankovom sektore. Naposledy v treťom najväčšom finančnom centre sveta – v UniCredit Bank v Hong Kongu. Po voľbách 2016 sa stal poslancom NR SR za stranu Sloboda a Solidarita. V roku 2019 po rozkole v strane túto stranu spolu s viac ako 50 ďalšími členmi opustil. Väčšina z nich našla ukotvenie v Demokratickej strane.

## Politické pôsobenie
### Sloboda a Solidarita
Do parlamentu kandidoval za SaS. V Národnej rade je členom Výboru NR SR pre financie a rozpočet.

Počas svojho politického pôsobenia poukazoval na korupciu a klientelizmus v štátnej a verejnej správe a podvodné konania v súvislosti s vysokými ústavnými činiteľmi. Na základe Rajtárových trestných oznámení bol odsúdený Ladislav Bašternák na päť rokov odňatia slobody pre daňový podvod, ktorý sa udial pri transakciách v bytovom dome Five Star Residence v Bratislave, ktorú staval Marian Kočner. Jozef Rajtár podával v kauze trestné oznámenie a niekoľkokrát ho dopĺňal. Na základe jeho trestných oznámení Kočnera obvinili za prevody bytov vo Five Star Residence. Škoda v podobe vyplatených neoprávnených vratiek DPH má byť tri milióny eur.

Poslanecký asistent Jozefa Rajtára Filip Rybanič bol odsúdený za porušenia bankového tajomstva. Ako zamestnanec Tatrabanky si pozrel účty Roberta Kaliňáka, Jána Počiatka, Mariána Kočnera a Ladislava Bašternáka. Niekoľko dní nato, v piatok 10. júna 2016, ho zadržala polícia. V Denníku N vyšiel a cez víkend bol doplnený článok, ktorý sa odvolával aj na ďalší zdroj, s tvrdením, že na účet Roberta Kaliňáka v roku 2014 prišli dve platby od spoločnosti B.A. Haus spojenej aj s Bašternákom. Vďaka Rybaničovi sa verejnosť dozvedela, že Róbert Kaliňák o vzťahu s Ladislavom Bašternákom nehovoril pravdu. Právnik Pavel Nechala o kauze poznamenal „*Ak minister deklaroval skutočnosti, ktoré tento človek vo svojom zamestnaní preskúmal a upozornil, že minister klame a možno zakrýva aj daňové podvody, v takom prípade možno hovoriť o [[whistleblower]]ovi, aj keď je tam politický rozmer*“. Trojročný podmienečný trest pre poslaneckého asistenta Filipa Rybaniča 21. januára 2020 Najvyšší súd zrušil. Prípad zároveň vrátil na Krajský súd v Bratislave, ktorý Rybaniča pôvodne odsúdil.

### Demokratická strana
V roku 2019 vstúpil do Demokratickej strany.

Na kongrese Demokratickej strany v októbri 2019 bol Rajtár zvolený za podpredsedu. V parlamentných voľbách vo februári 2020 kandiduje na 1. mieste kandidátky Demokratickej strany.

## Referencie

Kategória:Osobnosti z Bratislavy
Kategória:Slovenskí politici
Kategória:Politici SaS
Kategória:Poslanci NR SR (2016 – 2020)
Operácia Cobra

náhľad|Tanky Sherman a americká pechota v meste Coutances
**Operácia Cobra** bola spojenecká ofenzíva, ktorá sa skončila prelomením nemeckých pozícií v Normandii. 

## Situácia pred ofenzívou
náhľad|Prielom z Normandie
Hoci bolo vylodenie v Deň D úspešné, spojencom sa nepodarilo dostať ďalej do vnútrozemia. Na začiatku júla 1944 boli sotva 24 km od pláží. Mesto Caen v britskom sektore bolo stále v rukách Nemcov, a aj keď sa Američanom podarilo 27. júna dobyť dôležitý prístav Cherbourg, každý pokus o prielom z Normandie stroskotal. Poľný maršal Montgomery a generál Omar Bradley preto vypracovali nový plán na prelomenie nemeckých línií.

## Prielom
Operácia Cobra, americký pokus o prielom, začala za nepriaznivých okolností a večer 25. júla sa Eisenhower obával, že ofenzíva stroskotá. Kľúčovým sa stal boj o strategicky dôležitý most v meste Avranches. Tento most predstavoval cestu do Bretónska a južného Francúzska. Bitka o most bola krutá a vyžiadala si veľa obetí. Nakoniec však skončila víťazstvom generála Collinsa a jeho VII. zboru. Dňa 30. júla prenikla medzerou vytvorenou pri Avranches čerstvá 3. armáda generála Georga S.  Pattona. Tá prenikla do nemeckého tyla a do Bretónska. 6. augusta, dva mesiace po dni D, sa prielom z Normandie stal skutočnosťou. Navyše prispel k neskoršiemu obkľúčeniu a zničeniu nemeckej 7. armády pri Falaise a Argentan. Operácia Cobra skončila úspechom Eisenhowerových pozemných síl.

## Referencie


## Externé odkazy
* 
* 
* 

## Zdroj

Kategória:Bitky druhej svetovej vojny
Kategória:Operácia Overlord
Kategória:Dejiny Francúzska
Kategória:Dejiny USA
Kategória:Bitky v 1944
Trieda Iowa

náhľad|USS Iowa
**Trieda Iowa** bola trieda bojových lodí amerického námorníctva objednaných v rokoch 1939 - 1940 a určených najmä pre sprievod úderných zväzov rýchlych lietadlových lodí. Boli to posledné dokončené americké bojové lode a pravdepodobne najkvalitnejšie bojové lode vôbec (stavba triedy Montana bola zrušená už počas vojny (1943)). Zároveň to boli prvé americké bojové lode postavené a projektované bez obmedzení daných Washingtonskou konferenciou. Ich výtlak bol preto (rovnako ako výkon pohonného systému a rýchlosť) v porovnaní s predchádzajúcou triedou South Dakota výrazne vyšší. 

Hlavná výzbroj zodpovedala predchádzajúcej triede, novinkou ale bolo zavedenie 406 mm diel s dĺžkou hlavne 50 kalibrov oproti skorším 45 razie. Trieda sa skladala zo šiestich lodí z ktorých štyri – USS Iowa, USS New Jersey, USS Missouri a USS Wisconsin, boli dokončené ešte v priebehu druhej svetovej vojny a zúčastnili sa posledných fáz vojny v Pacifiku. Stavba posledných dvoch lodí, USS Illinois a USS Kentucky, bola po skončení vojny zastavená a neskôr boli zošrotované.
náhľad|Prierez delovou vežou
Lode triedy *Iowa* slúžili v každej významnej americkej vojne od polovice až do konca 20. storočia. Za druhej svetovej vojny sprevádzali rýchle lietadlové lode (najmä triedy *[[Essex (trieda lodí)|Essex]]*) a ostreľovali pozemné ciele. Na palube *Missouri* potom bola podpísaná japonská kapitulácia. Po vojne boli prevedené do rezervy, ale do kórejskej vojny sa opäť zapojili všetky štyri a ostreľovali severokórejske pozemné ciele a podporovali jednotky OSN. Vo vietnamskej vojne bola nasadená iba *New Jersey* a to opäť pri ostreľovaní pozemných cieľov.

Za vlády prezidenta Ronalda Reagana v 80. rokoch boli všetky štyri lode reaktivované a modernizované. Niesli potom strely s plochou dráhou letu Tomahawk, protilodné riadené strely Harpoon či obranný systém Phalanx. *USS Missouri* a *USS Wisconsin* boli nasadené vo vojne v Zálive v roku 1991. Tri z lodí dnes slúžia ako plávajúce múzea, jedna je uložená v rezerve.

## Stavba
Všetky lode boli postavené v lodeniciach na východnom pobreží USA. *USS Iowa* bola postavená v lodenici New York Navy Yard v Brooklyne. Stavba sa začala 27. júna 1940, 27. augusta 1942 bol trup spustený na vodu a 22. februára 1943 bola loď prijatá do služby. [USS New Jersey postavila lodenica Philadelphia Navy Yard a do služby loď vstúpila 23. marca 1943.

*USS Missouri* postavili v lodenici *New York Navy Yard* v Brooklyne. Do služby vstúpila 11. júna 1944. *USS Wisconsin* stavala lodenica Philadelphia Navy Yard a ukončená bola 16. apríla 1944.

## Galéria

Súbor:BB61 USS Iowa BB61 broadside USN.jpg|USS lowa
Súbor:New Jersey Shoots.jpg|USS new Jersey
Súbor:Missouri broadside.jpg|USS *Missouri*
Súbor:Wisconsin in Korea.JPG|USS *Wisconsin*
Súbor:USS Illinois BB-65.jpg|USS *Illinois*
Súbor:USS Kentucky construction.jpg|USS *Kentucky*
Súbor:USS Iowa and USS Wisconsin mothballed.jpg|*Iowa* a *Wisconsin*
Súbor:USS Missouri (BB-63) and USS New Jersey (BB-62) mothballed.jpg|*New Jersey* a *Missouri*.


## Referencie


## Iné projekty

## Externé odkazy
* Profil třídy ''Iowa'' na webu Naval Historical Center

## Zdroj
The Ballad of Danko Jones

***The Ballad of Danko Jones*** je americký krátky akčný film o kanadskom rockovom triu Danko Jones z roku 2012. Bol režírovaný Jasonom a Joshom Diamondovými. Film je založený na trilógii hudobných videí albumu *Bellow the Belt* a je aj súčasťou DVD *[[Bring on the Mountain]]*.

## Dej

Je to pútavý príbeh kanadskej rockovej skupiny Danko Jones, ktorá sa snaží zachrániť svet pred zlým vedcom Dr. Leeom Dorianom, pričom unikajú viacerým nájomným vrahom, ktorí ich chcú dostať. Príbeh sa zameriava na technológiu klonovania ľudí a nemorálne aspekty, ktoré ju obklopujú. Ich bubeník Dan Cornelius je vedcom zajatý a zamknutý v komore. Jediným spôsobom, ako ho zachrániť, je nájsť malý kúsok nano technológie v tvare prívesku, ktorý ho oslobodí a zachráni mu život. Príbeh obsahuje tunel dramatických udalostí a násilia, nedostatok dialógu vytvára napätie a celkový príbeh je sprevádzaný hlasom rozprávača.

## Obsadenie
*Danko Jones ako on sám 
*John Calabrese ako on sám
*Dan Cornelius ako on sám
*Frank Drank ako Frank 
*Ralph Macchio ako Dr. Lee Dorian 
* Jason Trost ako detektív
* Art Hsu ako pán Crowley
* Lemmy Kilmister ako Big Boss 
* Elijah Wood ako Mouse, nájomný vrah
* Don Jamieson ako Don
* Laura Margolisová ako reportérka
* Selma Blairová ako Katt, nájomná vrahyňa
* Jena Maloneová ako Jena, Dorianova asistentka

## Referencie

## Externé odkazy
* The Ballad of Danko Jones na thediamondbros.com 

Kategória:Danko Jones
Kategória:Filmy z 2012
Kategória:Krátkometrážne filmy
Kategória:Akčné filmy USA
Kategória:Filmy podľa názvu
Anthropoideae

**Anthropoideae** môže byť iný názov taxónu:
*vyššie primáty (Anthropoidea) 
*Simiae vo význame vyššie primáty (Anthropoidea) okrem ľudí, pozri pod vyššie primáty
*veľké ľudoopy

## Zdroje
Radomka (poľská rieka)

**Radomka** je rieka v Poľsku, ľavostranný prítok Visly. Má celkovú dĺžku 117,3 km. Odvodňuje územie s rozlohou 2 109,5 km².

## Tok rieky
Vzniká v lesoch južne od mesta Przysucha v nadmorskej výške približne , potom tečie severovýchodným smerom. Do Visly ústi v nadmorskej výške  pri obci Kłoda.

Pri obci Domaniów bola postavená priehrada. Vodná nádrž je dlhá asi 7 kilometrov so šírkou 0,5 až 2,5 kilometra, objem vody: 11,5 mil. m3.

## Mestá a obce pri Radomke
Radomka preteká cez nasledujúce mestá a dediny:

* Przysucha
* Wieniawa
* Mniszek
* Przytyk
* Jedlińsk
* Jastrzębia
* Brzóza
* Głowaczów
* Ryczywół

## Významné prítoky
* Mleczna
* Leniwa
* Jastrzębianka
* Szabasówka
* Tymianka

## Referencie


## Iné projekty

## Zdroj

Kategória:Rieky v Poľsku
Kategória:Povodie Visly
USS New Jersey (BB-62)

náhľad|USS New Jersey, január 1985
**USS New Jersey (BB-62)** bola bojová loď amerického námorníctva, postavená počas druhej svetovej vojny a slúžiaca až do doby vojny v Perzskom zálive. Je to druhá postavená jednotka triedy Iowa.

## Konštrukcia
Kýl lode bol založený 16. septembra 1940 v lodenici Navy Yard vo Philadelphii. Trup bol spustený na vodu 7. decembra 1942. Do služby sa loď dostala 23. mája 1943 a ihneď sa zapojila do vojnových operácií.

## Služba

### Druhá svetové vojna
Dňa 17. februára 1944 sa USS Iowa (BB-61) a New Jersey zúčastnili nájazdu na japonskú základňu na atole Truk. Potom sa podieľala na ďalších útokoch na ostrovy s japonskými základňami v Tichomorí. Zúčastnila sa dobývania Mariánskeho súostrovia, bitky o Filipínske more a bitky v zálive Leyte. Od augusta 1944 slúžila ako vlajková loď 3. flotily pod velením admirála Williama F. Halseyho. V roku 1945 sa podieľala na ostreľovaní a dobývaní ostrovčeku Iwo Jima a súostrovia Rjúkjú. Po prezbrojení sa vrátila opäť ako vlajková loď 5. flotily do oblasti Pacifiku, aby sa podieľala na finálnych akciách druhej svetovej vojny v Tichomorí.

### Vyradenie
Na začiatku osemdesiatych rokov sa New Jersey dočkala poslednej reaktivácie. V roku 1982 bola prezbrojená a vybavená raketovou výzbrojou. Svoje 406mm delá hlavnej batérie znovu použila pri libanonskej kríze v rokoch 1983 – 1984. V roku 1986 bola prevelená do západného Pacifiku a v rokoch 1989 – 1990 operovala v oblasti Perzského zálivu. V roku 1991 bola opäť postavená mimo aktívnej služby a v roku 1999 bola odtiahnutá z Tichého oceánu do Atlantiku. Bojová loď New Jersey je od 20. januára 2000 zakotvená vo Philadelphii ako pamätník.

## Iné projekty

## Zdroj

Kategória:Bojové lode USA
Kategória:Trieda Iowa
Kategória:National Register of Historic Places
Ostrovný štát

náhľad|250px|Mapa ostrovných štátov (vyznačené čiernou farbou)

**Ostrovný štát** je taký štát, ktorého prevažná časť územia sa nachádza na jednom alebo viacerých ostrovoch. Niektoré ostrovné štáty sú tvorené rozsiahlymi súostroviami pozostávajúcimi z väčších či menších ostrovov (napr. Filipíny, Indonézia, Mikronézia, Japonsko, Nový Zéland), niektoré menšími skupinami ostrovov (napr. Samoa), niektoré len jedným menším ostrovom (napr. Nauru) a niektoré jedným väčším, „hlavným“, ostrovom (napr. Írsko, Kuba, Jamajka) či časťou jedného väčšieho, „hlavného“, ostrova (napr. Haiti, Dominikánska republika) a prípadnými menšími ostrovmi v jeho okolí.

## Zoznam ostrovných štátov

## Zdroj

Kategória:Politická geografia
Mleczna

**Mleczna** je rieka v Poľsku pretekajúca mestom Radom, pravostranný prítok Radomky. Má celkovú dĺžku 27,8 km. Odvodňuje územie s rozlohou 348,5 km².

## Tok rieky
Vzniká blízko obce Gawronie sútokom nekoľkých zdrojníc tečúcich z Kacprowic, Franciszkowa, Wolanowa a Młodocina. Rieka tečie východným smerom cez nasledujúce mestské časti Radomi. Najprv preteká cez chovné rybníky v Kosowe, potom sa otáča na severovýchod a tečie cez Pruszaków, Wośniki, Borki a na sever cez Zamłynie, Obozisko, Koniówke, Młynek Janiszewski, Firlej. Do Radomky ústi pri obci Lisów.

## Prítoky
* Kosówka
* Potok Malczewski
* Potok Północny
* Pacynka
* Tymianka

## Dejiny
Na konci 8. storočia vznikla ranne stredoveká osada Piotrówka, ktorá bola začiatkom vzniku mesta Radom. Na území Radoma vo štvrti Borki bola na Mlecznej vytvorená rekreačná nádrž o ploche 9 ha.

## Referencie


## Iné projekty

## Zdroj

Kategória:Rieky v Poľsku
Had Enough (film)

***Had Enough*** je americký krátky film o kanadskom rockovom triu Danko Jones z roku 2010. Bol režírovaný Jasonom a Joshom Diamondovými a vyšiel 7. októbra 2010. Väčšina deja je nakrútená v panstve v Yonkers v meste New York. Film je zároveň aj videoklipom rovnomennej skladby z videovej trilógie albumu *[[Below the Belt (Danko Jones)|Below the Belt]]* a je retrospektívou deja predchádzajúceho krátkeho filmu *[[Full of Regret (film)|Full of Regret]]*.

## Dej

„Šialený vedec“ Dr. Lee Dorian (Ralph Macchio) našiel spôsob, ako sa naklonovať a skupina Danko Jones vylúčila uzavretie dohody. Ich neúspech na konci videa je dôvodom, ktorý nakoniec vedie stúpencov Franka a Lemmyho, aby za nimi poslali Mousea (Elijah Wood) a nájomnú vrahyňu (stvarnenú Selmou Blairovou) vo filme *[[Full of Regret (film)|Full of Regret]]*.

## Obsadenie
* Danko Jones ako on sám
* John Calabrese ako on sám
* Dan Cornelius ako on sám
* Frank Drank ako Frank
* Don Jamieson ako Don
* Ralph Macchio ako Dr. Lee Dorian
* Lemmy Kilmister ako Big Boss

## Referencie

## Externé odkazy
* 

Kategória:Danko Jones
Kategória:Filmy z 2010
Kategória:Krátkometrážne filmy
Kategória:Filmy podľa názvu
Harry Potter a Polovičný princ (film)

***Harry Potter a polovičný princ*** je v poradí šiesty film o Harry Potterovi. V hlavných úlohách Daniel Radcliffe ako Harry Potter, Emma Watson ako Hermiona Grangerová a Rupert Grint ako Ron Weasley.

Ostatné postavy - Tom Felton (Draco Malfoy), Michael Gambon (Albus Dumbledor), Hero Fiennes-Tiffin (Lord Voldemort) a ďalší.

## Dej
 
Návrat Lorda Voldemorta zapríčiní vo svete kúzelníkov spúšť. Harry má podozrenie, že nebezpečenstvo číha priamo na Rockforte pretože Rockfort už nie je ani zďaleka taký bezpečný ako predtým. Dumbledore sa sústredí na poslednú bitku, ktorá sa blíži nenávratnou rýchlosťou. Potrebuje, aby mu Harry pomohol rozlúsknuť dôležitý kľúč, ktorý vedie k rozuzleniu Voldemortovej obrany. Rozhodujúcu informáciu však pozná iba bývalý profesor Horác Slughorn. Medzitým útočí na študentov ešte úplne iný nepriateľ - ich tínedžerské hormóny. 

## Obsadenie
* Daniel Radcliffe - Harry Potter
* Emma Watson - Hermiona Grangerová
* Rupert Grint - Ron Weasley
* Michael Gambon - Albus Dumbledore
* Maggie Smith - profesorka Minerva McGonagallová
* Robbie Coltrane - Rubeus Hagrid
* Alan Rickman - Severus Snape
* Jim Broadbent - profesor Horace Slughorn
* Tom Felton - Draco Malfoy
* Helena Bonhamová Carterová - Belatrix Lestrangeová
* Bonnie Wright - Ginny Weasleyová
* Evanna Lynch - Luna Lovegoodová
* Matthew Lewis - Neville Longbottom
* Katie Leung - Cho Changová
* Helen McCrory - Narcissa Malfoy
* Oliver Phelps - Fred Weasley
* James Phelps - George Weasley
* Mark Williams - Arthur Weasley
* Julie Walters - Molly Weasleyová
* David Thewlis - Remus Lupin
* Natalia Tena - Nymphadora Tonksová
* Timothy Spall - Peter Pettigrew
* Gemma Jones - madam Poppy Pomfreyová
* Devon Murray - Seamus Finnigan
* Alfred Enoch - Dean Thomas
* Jamie Waylett - Vincent Crabbe
* Joshua Herdman - Gregory Goyle
* Warwick Davis - profesor Filius Flitwick
* Jessie Cave - Lavender Brownová  
* Freddie Stroma - Cormac McLaggen
* Rob Knox - Marcus Belby
* David Bradley - Argus Filch
* David Legeno - Fenrir Greyback
* Arben Bajraktaraj - Antonin Dolohov
* Hero Fiennes Tiffin a Frank Dillane - Tom Riddle / Mladý Lord Voldemort

## Externé odkazy
* CSFD
* Stránka o Harry Potterovi Priori-Incantatem.sk

## Zdroj
* Najväčšia oficiálna stránka o Harry Potterovi Priori-Incantatem.sk

Kategória:Britské filmy
Kategória:Filmy USA
Kategória:Filmy podľa knihy
Kategória:Filmy z 2009
Kategória:Filmy podľa názvu
Kategória:Harry Potter
Kategória:Filmy režírované Davidom Yatesom
Bring on the Mountain

***Bring on the Mountain*** je DVD a dokumentárny film kanadskej rockovej skupiny Danko Jones. Vyšlo 13. júna 2012 cez vydavateľstvo Bad Taste Records ako dvoj-DVD.

Prvý disk sa skladá z rovnomenného 92 a pol minútového dokumentárneho filmu, 23 a pol minutového krátkeho filmu *[[The Ballad of Danko Jones]]* a druhý z koncertných záznamov skladieb od roku 1999 až po rok 2011.

## Obsadenie
* Danko Jones
* Dan Cornelius
* John Calabrese

## Zoznam videí

## Externé odkazy
* ''Bring on the Mountain'' na Discogs
* 

Kategória:Danko Jones
Kategória:Filmy z 2012
Kategória:Filmy podľa názvu
Večera s Havranom

***Večera s Havranom*** (pôvodné názvy: *Hovory H* a *Karusel*) je slovenská diskusná relácia RTVS o spoločenských fenoménoch, ktorá mala premiéru 29. apríla 2014 na Dvojke. Moderátorom relácie je Michal Havran ml.

## Série
 

## Časti
 
### 1. séria (2014)
 

 
### 2. séria (2014)
 

### 3. séria (2015)
 

 
### 4. séria (2015)
 

### 5. séria (2016)
 

### 6. séria (2016)
 

### 7. séria (2017)
 

 
### 8. séria (2017)
 

 
### 9. séria (2018)
 

### 10. séria (2018)
 

### 11. séria (2019)
 

 
### 12. séria (2019)
 

### 13. séria (2020)
 

## Referencie
 

 
## Externé odkazy

*  na *[[Rozhlas a televízia Slovenska|RTVS]]*
* 
* ''Večera s Havranom'' na Facebooku
* ''Večera s Havranom'' na Instagrame

Kategória:Televízne relácie na Slovensku
Kategória:Televízne relácie Slovenskej televízie
Kategória:Talk show
Kategória:Televízne relácie z roku 2014
Tiokyanogén

**Tiokyanogén**, (SCN)2, je pseudohalogén odvodený od pseudohalidového tiokyanatanu, [SCN]-. Táto hexatomická zlúčenina vykazuje symetriu skupiny C2 a má konektivitu NCS-SCN. Oxidačná schopnosť je väčšia ako u brómu. Reaguje s vodou, za vzniku kyseliny sírovej, kyanovodíka, tiokyanataného aniónu a vodíkového katiónu:

3 (SCN)2 + 4 H2O → H2SO4 + HCN + 5 SCN- + 5 H+ 

Tiokyanogén bol pôvodne pripravený reakciou jódu so suspenziou tiokyanatu strieborného v dietyléteri ale táto reakcia trpí konkurenčnými rovnováhami, ktoré sú pripisované slabej oxidačnej schopnosti jódu. Zlepšený spôsob generovania tiokyanogénu znamená oxidáciu tiokyanatanu olovnatého, ktorý sa vyzráža, keď sa kombinujú vodné roztoky dusičnanu olovnatého a tiokyanatanu sodného. Suspenzia bezvodého tiokyanatanu olovnatého sa spracuje s brómom v ľadovej kyseline octovej, čím sa získa 0,1M roztok tiokyanogénu, ktorý je stabilný niekoľko dní. Alternatívne sa roztok brómu v metylénchloride prikvapká k suspenzii tiokyanatu olovnatého v metylénchloride pri teplote 0 °C a nasleduje filtrácia pod argónom, čím sa získa roztok tiokyanogénu, ktorý sa môže použiť okamžite.

: Pb(SCN)2 + Br2 → (SCN)2 + PbBr2 

Tiokyanogén pridáva k alkénom za vzniku 1,2-bis(tiokyanato) zlúčenín a reaguje s titanacyklopentadienmi za vzniku (Z,Z)-1,4-bis(tiokyanatu)-1,3-butadiénu, ktorý môže byť konvertovaný na 1,2-ditiín. Selenokyanogén, (SeCN)2, pripravený z reakcie selenokyanatanu strieborného s jódom v tetrahydrofuráne pri 0 °C, reaguje podobným spôsobom ako tiokyanogén.

## Referencie

## Zdroj

Kategória:Tiokyanatany
Kategória:Anorganické zlúčeniny
Kategória:Pseudohalogenidy
Kategória:Zlúčeniny síry
Kategória:Zlúčeniny uhlíka
Kategória:Zlúčeniny dusíka
Alexia

**Alexia** je ženské rodné meno. Meniny na Slovensku má 9. januára.

## Referencie

Kategória:Krstné mená
Kategória:Ženské mená
Kategória:Ženské mená gréckeho pôvodu
Zara

**Zara** je ženské rodné meno. Meniny na Slovensku má 19. januára.

## Referencie

Kategória:Ženské mená
Nová ortodoxná synagóga v Košiciach

**Nová ortodoxná synagóga v Košiciach** (*Synagóga na Puškinovej ulici*) bola postavená v rokoch 19261927 na dnešnej Puškinovej ulici v blízkosti historického centra mesta. Nahradila staršiu synagógu na Zvonárskej ulici, postavenú v roku 1899 podľa návrhu Jánosa Balogha.

## Budova
Synagógu navrhol budapeštiansky architekt Ľudovít Oelschläger. Fasáda využíva neoklasickú architektúru a miestne tradičné motívy. Príkladom je podkrovné podlažie v štýle, ktorý sa často vyskytuje v renesančných budovách na východe Slovenska. Interiér je prevažne postavený v modernej architektúre s klenutou centrálnou halou a ženskou galériou s kovovou mechicou (časť oddeľujúca ženy a mužov). Centrálna bima je naproti Aron ha-kodešu (svätá shránka alebo skriňa na Tóru) z červeného mramoru. Vedľa synagógy bola postavená škola a bola plánovaná aj výstavba mikve, ktorý ale nakoniec postavený nebol.

## Pamätná doska holokaustu
Počas druhej svetovej vojny prebehla deportácia Židov z Košíc do nacistických táborov. Pamätná bronzová doska Holokaustu bola nainštalovaná na prednú časť synagógy v roku 1992. Informuje o tom, že do koncentračných táborov bolo v roku 1944 odvezených viac ako 12 000 košických Židov. Na doske sa nezmieňuje, že tu bolo sústredených a do koncentračných táborov deportovaných aj viac ako 2 000 Židov z okolia Košíc. Zo všetkých deportovaných Židov prežilo iba 400.

## Galéria

SynagogueKE.jpg|Nová ortodoxná synagóga
New Orthodox Synagogue, Košice.jpg|Detail vstupu
Synagoga3.jpg|Detail synagógy
Neue orthodoxe Synagoge (Košice) Gedenktafel.jpg|Pamätná tabuľa Holokaustu
Synagoga6.jpg|Detail brány synagógy


## Referencie

## Pozri aj
* Židia na Slovensku

## Iné projekty

## Externé odkazy
* Oficiálna stránka

## Zdroj

* 

Kategória:Stavby v Košiciach
Košice
Kategória:Architektúra z 1927
Kategória:Košice - Staré Mesto
Noema

**Noema** môže byť:
*ženské prvé meno (meniny na Slovensku: 21. augusta.), pozri Noema (meno)
*biblická postava, asi žena Noema, synonymum: Naama, pozri Noema (biblická postava)

## Referencie
Elisa

**Elisa** môže byť:

* ženské meno, pozri Elisa (prvé meno)
* talianska speváčka známa ako *Elisa*, pozri Elisa Toffoli

**ELISA** môže byť:
* eLISA (vesmírny experiment), pozri Evolved Laser Interferometer Space Antenna
* biochemická analýza, pozri enzýmová imunosorbentová analýza
Alex (prvé meno)

**Alex** je mužské krstné meno. Na Slovensku má meniny 9. januára.

## Známi nositelia mena
*Alex, brazílsky futbalista
*Alex Raphael Meschini, brazílsky futbalista

## Referencie

Kategória:Krstné mená
Kategória:Mužské mená
Kazimierz Polański

**Kazimierz Polański** (* 6. apríl 1929, Berezdivci, Ukrajina† 7. február 2009, Katovice, Poľsko) bol poľský jazykovedec, popredný špecialista v oblasti polabčiny. Autor 150 odborných publikácií, z toho 11 kníh.

Bol autorom základných diel z oblasti všeobecnej lingvistiky a slavistiky. Je známy svojimi monumentálnymi slovníkovými dielami a encyklopédiami. Bol spoluredaktorom „Słownika terminologii językoznawczej“ a „Encyklopedii języka polskiego“. Pod jeho redakciou bol zostavený slovník „A Terminological Dictionary of Algebraic Linguistics“ a dve vydania „Encyklopedii językoznawstwa ogólnego“.

Po mnoho rokov bol šéfredaktorom „Biuletynu Polskiego Towarzystwa Językoznawczego“, významného lingvistického časopisu. Bol tiež zakladateľom a redaktorom časopisu „Linguistica Silesiana“.

## Publikácie (výber)
* *Morfologia zapożyczeń niemieckich w języku połabskim* (1962) – doktorát
* *Słownik etymologiczny języka Drzewian połabskich* (19621964)
* *Składnia zdania złożonego w języku górnołużyckim* (1967) – habilitácia
* *Słownik terminologii językoznawczej*
* *Encyklopedia języka polskiego*
* *Encyklopedia językoznawstwa ogólnego*
* *Gramatyka języka połabskiego* (pod redakciou Jana Okuniewskeho) elektronické vydanie

## Referencie

Kategória:Poľskí jazykovedci
Kategória:Poľskí slavisti
Kategória:Vyučujúci na Jagelovskej univerzite
Koronavírus

**Koronavírus** alebo **coronavírus** môže byť:
* slovenský názov bývalého rodu *Coronavirus*, pozri koronavírus (rod) 
* príslušník taxónu coronavírusy (pozri nižšie)

**Koronavírusy** alebo **coronavírusy** môže byť slovenský názov:
* čeľade vírusov Coronaviridae, pozri koronavírusy
* podčeľade vírusov Orthocoronavirinae, resp. do roku 2018 Coronavirinae (táto podčeľaď patrí do čeľade Coronaviridae, v súčasnosti tvorí veľkú väčšinu tejto čeľade a je tvorená bývalým rodom *Coronavirus* spolu s rodom *Deltacoronavirus*), pozri Orthocoronavirinae a koronavírusy

## Pozri aj
* SARS-CoV-2 (nový koronavírus), druh vírusu z rodu *Betacoronavirus*
* COVID-19, ochorenie vyvolané koronavírusom SARS-CoV-2

## Referencie
Dracaena kaweesakii

**Dracaena kaweesakii** je strom z rodu dracéna, objavený v roku 2013. 

Dorastá až do výšky 12 metrov s priemerom koruny až 12 metrov. Kmeň stromu môže dosiahnuť až priemer jedného metra. Tento druh dračieho stromu objavili v roku 2013 vedci v Thajsku a pomenovali ho podľa mena jedného z vedcov. Má jemné čepeľovité listy s bielym okrajom. Kvety majú jasno oranžové vlákna. Má atraktívny vzhľad a rozsiahle vetvenie.

## Referencie

Kategória:Asparágovité
Monoenergizmus

**Monoenergizmus** alebo **monoenergetizmus** bol kresťanský teologický, christologický smer vyvíjaný byzantskými teológmi v 30. rokoch 7. storočia ako odozva na spory monofyzitov a diafyzitov (t. j. stúpencov chalcedónskeho vyznania). Jeho hlavným protagonistom bol alexandrijský patriarcha Kyros, ktorý v roku 633 predstavil tézu hlásajúcu, že: „*jediný [[Kristus]] a Syn pôsobia súčasne ako [[Boh]] a ako človek jednou theandrickou [[Energia|energiou]]*“. Podľa tejto náuky mal teda Kristus dve podstatybožskú a ľudskú, na druhú stranu mal ale jednu energiu. 

Tento kompromis neprijala ani jedna strana. Monofyziti v nej stále videli rozdielnosť medzi Bohom a človekom, t. j. kvázi dve podstaty a chalcedónski kresťania ju neuznali, pretože v pojme *theandrická energia* videli zjednotenie Krista Boha a Krista človeka v jednom (gr. *theos*Boh, *andros*človek). Hlavným odporcom tézy sa stal budúci jeruzalemský patriarcha Sofronios. Teória bola i napriek rozporom medzi znepriatelenými tábormi po úprave konštantínopolským patriarchom Sergiom a schválení pápežom Honoriom cisárom Herakleiom prijatá ako oficiálna náuka ríše. Spor sa jej ale vyriešiť nepodarilo a sociálno-náboženský konflikt medzi spornými stranami pokračoval. Herakleios preto v roku 638 svoj súhlas odvolal a ediktom Ekthesis vyhlásil nové učenie o jedinej vôli Ježiša Krista, tzv. monotheletizmus. Jednu vôľu (*una voluntas*) Krista spomínal už pápež Honorius v liste, ktorým povolil monoenergizmus. Ani monothelitský pokus o zjednotenie východných kresťanov avšak neuspel a vyvolal vo východných byzantských provinciách nepokoj a odpor k centrálnej byzantskej vláde, čo sa prejavilo v poddajnosti východných oblastí voči novým dobyvateľomnajprv Peržanom a následne moslimským Arabom. Monoenergizmus definitívne zavrhol tretí konštantínopolský koncil.

## Referencie

Kategória:Herézy
Kategória:Kresťanská teológia
Kategória:Kresťanské pojmy
Kategória:Kristológia
Kategória:7. storočie
Kategória:Náboženstvo v Byzantskej ríši
Duritka

[thumb|Sovietska duritka s [turecká káva|tureckou kávou]]

**Duritka** je slangové označenie (najmä kuchynského) predmetu (napr. pohára, nádoby a podobne) vyrobeného zo špeciálneho skla. V užšom zmysle sa takto označujú len poháre vyrobené zo spomínaného skla.

Duritky od roku 1914 do roku 1996 pod značkou Durit vyrábala skláreň Rudolfova huť v Dubí. Pod značkou Durit sa vyrábali poháre, šalátové misy, kávové hrnčeky s podšálkami, sklenené tácky a ďalšie výrobky zo skla. Boli aj rôzne farebné variácie výrobkov.

## Sklo
Spomínané sklo znáša vyššie teploty, takže sa môže použiť napríklad ako pohár na kávu. Okrem toho sa sklo vyznačuje vysokou pevnosťou, nie je však úplne nerozbitné - môže sa rozbiť pôsobením tlaku, nárazom na hornú hranu a pádom na kamennú podlahu. Jeho črepiny sa trieštia na tisíce kúskov a nebývajú ostrohranné. 

## Princíp výroby
Bežné sklenené výrobky je nutné zľahka chladiť, aby nepopraskali. V 19. storočí však prišiel vynález kaleného skla. Prudké ochladenie rozžeravenej sklenenej hmoty dá sklu neobyčajnú pevnosť a to je princíp, na ktorom stojí výroba duritiek.

Spočiatku sklári chladili sklo vodou, neskôr vzduchom. V Tepliciach vymysleli svoj vlastný nápad, ako jediní na svete ochladzovali ešte rozžeravené výlisky v oleji. 

## Pôvod značky Durit
Značku Durit si skláreň Rudolfova huť zaregistrovala v júli 1914. Obchodná známka vznikla pravdepodobne podľa hudobnej terminológie, ktorá označuje slovom „Dur“ tvrdú stupnicu.  

## Zdroje

* 

Kategória:Sklo
Monotheletizmus

**Monotheletizmus** alebo **monoteletizmus** bol kresťanský teologický, christologický smer neskôr odsúdený ako heretický. Monotheletizmus hlásal, že Kristus mal jednu vôľu (*monos + theléma*) a dve podstaty. Doktrína bola cisárom Herakleiom v edikte Ekthesis v roku 638 prehlásená za oficiálnu náuku Byzantskej ríše. Náuka mala preklenúť spory monofyzitov a diafyzitov (tzv. chalcedónskych kresťanov) a nahradila predchádzajúci pokus o zmier v podobe monoenergizmu. Doktrína bola navrhnutá konštantínopolským patriarchom Sergiom I. a ďalej bola rozvíjaná antiochijským patriarchom Makariom a Pyrrhom. S náukou súhlasil aj rímsky pápež Honorius I., ktorý bol avšak neskôr vyhlásený za heretika. Náuka si ihneď po vyhlásení našla radu odporcov, hlavným protivníkom doktríny bol Maxim Homologétes (Vyznávač). Maxim rozvinul ideu o rôznych druhoch vôle - prirodzenej vôli a slobodnej vôli. Prirodzená vôľa je vlastníctvom prirodzenosti a Kristus s dvomi prirodzenými podstatami podľa neho musel mať aj dve prirodzené vôle. Vychádzal pri tom z Kristových slov v Getsemanskej záhrade: *„No nie moja, ale tvoja vôľa nech sa stane!"* (Lk 2, 42b) Monotheletická náuka tak zmier nepriniesla. Monofyziti, ani chalcedónski kresťania ju neuznali, ba vyvolala ešte väčší odpor sýrskych a egyptských, prevažne monofyzitských krajín voči Konštantínopolu. Miestne obyvateľstvo sklamané centrálnou vládou následne preto nekládlo prílišný odpor voči novým dobyvateľom - Arabom, v ktorých videlo osloboditeľov svojej viery od potlačovania. Po strate monofyzitských východných oblastí v prospech Arabov stratila snaha o zmier význam. Cisár Constans II. vyhláškou Typos z roku 648 zakázal ďalšie diskusie na túto tému. Maximos i rímsky pápež Martin I. nariadenie nerešpektovali a vystúpili proti náuke na rade miestnych koncilov a synod. Boli preto cisárom vyhnaní do exilu na Krym. Učenie však podporu i naďalej nenašlo, a neskôr bolo tretím konštantínopolským koncilom odsúdené a postupne začalo upadať. Snahy o obnovenie náuky mal cisár Filippikos, ktorý bol však zosadený a monotheletizmus už v Byzantskej ríši viac obnovený nebol. Zvyšky monotheletitickej náuky pretrvávali do roku 1182 u maronitskej cirkvi v Libanone. V roku 1182 cirkev prijala úniu s Rímom a spolu s ňou prijala aj doktrínu dvoch Kristových vôl. 

## Referencie

Kategória:Herézy
Kategória:Kresťanská teológia
Kategória:Kresťanské pojmy
Kategória:Kristológia
Kategória:7. storočie
Kategória:Náboženstvo v Byzantskej ríši
Rakytie (vrch v Malej Fatre)

**Rakytie** () je vrch v najsevernejšom výbežku Lúčanskej Malej Fatry, v okrese Žilina. Leží v katastri obce Strečno.

## História
Počas bojov v Strečnianskej tiesňave v dňoch 31. augusta a 1. septembra 1944, ktoré boli súčasťou Slovenského národného povstania, viedlo cez vrch obranné pásmo (Rakytie - Domašín) vojakov Česko-slovenskej armády na Slovensku a francúzskych partizánov z 1. partizánskej brigády M. R. Štefánika.

## Poloha
Vrch sa nachádza na severnom konci hlavného hrebeňa Lúčanskej Malej Fatry, približne  južne od Strečnianskeho hradu. Východné aj severné úpätie obteká Váh, severovýchodným smerom sa tiahne hrebeň s vrchom Domašín, vytvárajúci Domašínsky meander. Zo zarasteného vrcholu nie je výhľad, čiastočný umožňujú výseky, vedúce popod vedenie vysokého napätia.

## Doprava
Úpätím vrchu prechádza dôležitý dopravný ťah E50 v trase cesty I/18, spájajúcej Žilinu s Martinom. Popod severovýchodný okraj vrchu vedie dvojica tunelov železničnej trate Žilina – Košice.
 
## Prístup
Na vrchol nevedie značkovaný chodník a prístup je možný odbočením z  červeno značeného chodníka od Strečnianskeho hradu v sedle Rakytie. Zo Strečna vedie do sedla asfaltová lesná cesta, ktorú využívajú horskí cyklisti, smerujúci do alebo zo sedla Javorina.

## Referencie

 
## Iné projekty

## Zdroj
* *Malá Fatra – Martinské hole, Letná turistická mapa 1:50 000*, Vojenský kartografický ústav, š.p., Harmanec, 2000

Kategória:Vrchy v Malej Fatre
Kategória:Vrchy v Lúčanskej Fatre
Kategória:Vrchy v okrese Žilina
Kategória:Vrchy pod 1000 metrov na Slovensku
Mancipácia

**Mancipácia** () bol formálny abstraktný scudzovací úkon rímskeho práva, staršia forma derivatívneho nadobudnutia vecných vlastníckych práv v antickom Ríme. Využívala sa najmä v ranom kráľovskom období a za republiky, keď sa v Ríme ešte nepoužívali razené mince a kovy sa museli vážiť. Počas cisárstva sa prestala používať, až kým za vlády cisára Justiniána I. definitívne nezmizla z rímskeho (resp. byzantského) právneho poriadku. Pôvodne bola mancipácia výmenným úkonom, jej účastníci si navzájom vymieňali plnenia. Postupom času neelastickú a prísne formálnu mancipáciu nahradilo prosté odovzdanie veci*[[traditio ex iusta causa]]*.

Mancipácia sa týkala sa tzv. mancipačných vecí, ktorými boli otroci, italské pozemky, niektoré štvornohé ťažné zvieratá, ako aj poľných pozemkových služobností. Keďže šlo o úkon rímskeho civilného práva (*[[ius civile]]*), bola mancipácia prístupná iba rímskym občanom. Mancipácia bola prísne formálna a pre účinný prevod kviritského vlastníctva, alebo vlastníctvu podobnú moc museli byť zachované prísne stanovené podmienky. V prípade, že nebola dodržaná niektorá z podmienok, kviritské vlastníctvo neprešlo na nadobúdateľa vlastníctva. V prípade, že bola zachovaná právna zásada *[[nemo plus iuris]]*, však mohlo prejsť aspoň tzv. bonitárne vlastníctvo. Abstraktnosť scudzovacieho úkonu sa prejavovala tak, že narozdiel od tradície, ktorá bola kauzálnym scudzovacím úkonom, nepotrebovali účastníci úkonu kauzu (dôvod scudzenia veci), pretože mancipácia vždy smerovala k prevodu vlastníckych práv, kým tradícia nie.

Samotný úkon prebiehal za prítomnosti minimálne piatich svedkov, rímskych občanov (*civibus Romanis puberitus*) mužského pohlavia a ďalšieho rímskeho občana (*[[libripens]]*), ktorý v rukách držal medenú alebo bronzovú váhu. Svedkovia mali zabezpečiť publicitu prevodu. Nadobúdateľ vlastníckych práv uchopil do ruky mancipovaný predmet (lat. *manus* + *capere*, uchopiť do ruky), preniesol presne určenú formulu a udrel kúskom medi, či bronzu, napr. mincou o váhu a odovzdal ju namiesto kúpnej ceny scudziteľovi. Pri mancipácii hnuteľných vecí sa predpokladala ich prítomnosť pri úkone, samotná vec avšak nemusela byť odovzdaná, nehnuteľné veci uchopené byť nemuseli.

## Referencie

## Pozri aj
* scudzovací úkon
* *[[traditio ex iusta causa]]*
* *[[in iure cessio]]*

Kategória:Rímske právo
Kategória:Vecné právo
Kráter Yarrabubba

**Kráter Yarrabubba** je impaktný kráter v západnej Austrálii. Jeho priemer je približne 70 km. Jeho vek sa odhaduje na 2 229 (± 5) miliónov rokov a ide o zatiaľ najstarší kráter nájdený na Zemi. Nie je viditeľný, po čase erodoval. Dôkazy o dopade pochádzajú z geofyzických meraní a špecifických foriem hornín. 

## Referencie

Kategória:Geológia Austrálie
Kategória:Impaktné krátery na Zemi
Catastrofy

**Catastrofy** je slovenská thrashmetalová hudobná skupina.

Skupina vznikla roku 2005 v Bratislave a má päť členov. V albumoch *Besnota* a *Zbojnícky tanec* používajú zbojnícku tematiku, ľudové nástroje a satiru. Sami označujú svoj štýl ako „zbojnícky thrash“. Spolupracujú aj so skupinou ČAD, napr. na piesni *Zbojnícke móresy* alebo spoločnými turné. V roku 2018 vyhrali za album *Besnota* v ankete Radio Head Awards nahrávku roka v kategórii Hard & Heavy.
## Diskografia
* 2010 – *Deep Rotten Nation* (EP)
* 2013 – *Tento štát sa musí zničiť!* (EP)
* 2015 – *Zbojnícky tanec*
* 2018 – * Besnota*
* 2021 - *Taký je život*

## Referencie

## Externé odkazy
* Catastrofy na bandzone.cz

Kategória:Hudobné skupiny z 2005
Kategória:Slovenské thrashmetalové hudobné skupiny
Kategória:Laureáti Radio Head Awards
Koník kŕdľový

**Koník kŕdľový** (iné názvy: **saranča všežravá**, staršie: **koník sťahovavý egyptský**; lat. *Schistocerca gregaria*, *Schistocerca peregrina*) je druh hmyzu z čeľade koníkovité (*Acrididae*).

Žije v púštnych oblastiach medzi Západnou Afrikou a Indiou. Tento druh spôsobuje najväčšie škody na úrode spomedzi všetkých koníkov. 

Má dve fázy, samotársku a migračnú. Jedince migrujúce v rojoch sú nápadne čierno-žlté a väčšie ako izolované jedince, ktoré sú bledohnedé alebo zelené. Hlavný rozdiel je v správaní, v období recesie je to neškodný a samotársky druh ale do rojov sú priťahované v miliónoch s veľkým apetítom po potrave. Vytvára obrovské roje, ktoré lietajú po vetre na veľké vzdialenosti a devastujú poľnohospodárstvo. Migračné roje sa vytvárajú na jar po výdatných dažďoch. Samice začnú vďaka dostatku potravy klásť väčšie vajíčka. Po hormonálnych zmenách vylučujú jedince feromóny, ktorými sa priťahujú a združujú. Roje môžu mať veľkosť 10 miliárd jedincov.

## Referencie

## Iné projekty

Kategória:Koníkovité 
Kategória:Škodcovia
Kategória:Invázne živočíchy
Kaligrafia

[náhľad|Kaligrafia, [Jan Van De Velde, rok 1605]]
**Kaligrafia** je výtvarné umenie súvisiace s písaním písma, krasopis, umenie pekne písať alebo kaligrafický prejav na grafickom liste. Ide o návrh a realizáciu písma pomocou nástroja so širokými hrotmi, štetcom alebo inými písacími nástrojmi. Súčasná kaligrafická prax sa dá definovať ako „umenie dávať formu znakom expresívnym, harmonickým a zručným spôsobom".

Moderná kaligrafia sa zoberá od funkčných nápisov a dizajnu až po umelecké diela, v ktorých môžu alebo nemusia byť čitateľné písmená. Klasická kaligrafia sa líši od typografie a neklasického písania rukou, hoci kaligraf môže praktikovať oboje.

Kaligrafia sa naďalej používa vo forme oznámení a pozvánok na udalosti, dizajnu písma a typografie, originálneho dizajnu loga s ručným písmom, náboženského umenia, grafického dizajnu a kaligrafického umenia na objednávku, rezaných kamenných nápisov a pamätných dokumentov. Používa sa aj na rekvizity a pohyblivé obrazy pre film a televíziu, ako aj pre svedectvá, rodné a úmrtné listy, mapy a iné písané diela.

## Referencie

## Iné projekty

## Zdroj

Kategória:Výtvarné umenie
Kategória:Kaligrafia
Dan Cornelius

**Daniel** „**Dan**“ **Cornelius** (* 29. august 1973, Toronto, Ontário, Kanada) je kanadský bubeník, spevák a skladateľ. Je bývalým bubeníkom kanadského rockového tria Danko Jones, kde po odchode z punkovej skupiny Damn 13 nahradil v januári 2006 predchádzajúceho bubeníka Damona Richardsona. V minulosti bol členom skupín iST a Doctor a spolupracoval tiež s interpretmi ako Rocket Science, The Royals, Sass Jordanová, Alannah Mylesová, Acid Test, Lei a Rubbersnake. V súčasnosti pôsobí vo vlastnom projekte Deliuss.

## Diskografia
### So skupinou iST
* *Pokalolo Paniolo* (2002)
### So skupinou Doctor
* *High Is as High Gets* (2004)
### So skupinou Damn 13
* *Black Heart Northern Soul* (2005)
### So skupinou Danko Jones
#### Štúdiové albumy
* *[[Never Too Loud]]* (2008)
* *[[Below the Belt (Danko Jones)|Below the Belt]]* (2010)

#### EP
* *Mouth to Mouth* (2011)
#### Kompilácie
* *[[B-Sides (Danko Jones)|B-Sides]]* (2009)
* *[[This Is Danko Jones]]* (2009)

### So skupinou Deliuss
**[[Deliuss (album)|Deliuss]]* (2017)

## Videografia
* *[[Bring on the Mountain]]* (2012)

## Filmografia
* *[[Full of Regret (film)|Full of Regret]]* (2010)
* *[[Had Enough (film)|Had Enough]]* (2010)
* *[[I Think Bad Thoughts (film)|I Think Bad Thoughts]]* (2011)
* *[[Bring on the Mountain]]* (2012)
* *[[The Ballad of Danko Jones]]* (2012)

## Referencie

## Externé odkazy
* 

Kategória:Danko Jones
Kategória:Kanadskí bubeníci
Kategória:Osobnosti z Toronta
Dahšúr

**Dahšúr** () je mesto a archeologická lokalita v Egypte.

Nachádza sa tu rozsiahla nekropola staroegyptských faraónov z obdobia 4., 12. a 13. dynastie a rad súkromných hrobiek z obdobia 4., 5. a 6. dynastie v podobe mastáb. Nachádza sa v blízkosti rovnomenného sídla, asi 26 kilometrov južne od Gízy, na západnom brehu Nílu. Tiahne sa 3 kilometre v smere sever-juh, približne 1,5 kilometrov hlboko do púšte. Jeho staroegyptský názov znel zrejme , v preklade Snofruov ostrov.

## Zoznam kráľovských hrobiek

## Referencie


## Iné projekty

## Zdroj
* 

Kategória:Archeologické lokality v Egypte
Chasmofyty

[náhľad|Chasmofyt z čeľade [Silenkovité|silenkovitých *(Caryophyllaceae)*]]
**Chasmofyty** sú litofyty rastúce v štrbinách skál, vyplnených sypkým materiálom. Jedná sa o byliny, kríky i stromy. Chasmofyty týmto spôsobom zakorenenia napomáhajú zvetrávaniu hornín.

Chasmofilné spoločenstvá možno pozorovať na vápencoch, kde rastie napr. lomikameň metlinatý *(Saxifraga paniculata)*, chudôbka vždyzelená *(Draba aizoides)*, prvosienka holá *(Primula auricula)* a iné. Druhovo odlišné spoločenstvá skalných štrbín sa nachádzajú na silikátovom podklade. Na ňom rastie napr. zvonček okrúhlolistý *(Campanula rotundifolia)*, vŕbovka kopcová *(Epilobium collinum)*, slezinník severný *(Asplenium septentrionale)* a iné.

## Pozri aj
* Litofyty

## Zdroj

Kategória:Ekológia
Kategória:Rastliny
Zverinec

**Zverinec** môže byť:
* súbor cudzokrajných zvierat určený na chov a vystavovanie alebo súbor zamrežovaných prevozných priestorov (spravidla klietok), v ktorých sa vystavujú na prehliadanie (najmä vzácne či cudzokrajné) živočíchy, obyčajne pri cirkuse, zastarano: menažéria, pozri zverinec (cirkus)
* zastarano: zoologická záhrada
* slovenská publicistická televízna relácia z roku 2011, pozri Zverinec (televízna relácia)

## Pozri aj
* Študentský zverinec, americký komediálny film z roku 1978

## Referencie
Angelovci

**Angelovci** (gr. Ἄγγελος, ženský rod: Άγγελίνα) bol byzantský aristokratický rod, vládnuca dynastia Byzantskej ríše a Epirského despotátu. Názov rodu je pravdepodobne odvodený z rovnomenného gréckeho slova anjel, členovia rodu boli rétormi často označovaní ako *angelonymoi* ("pomenovaní podľa anjelov"). Je však možné, že je meno odvodené od územia blízko Amidy, čomu nasvedčuje označenie Izáka II. ako "muža z Východu" v kronike Jána Kamatera. Podľa dobových historikov mal rod nízky pôvod. Na výslnie byzantský dejín sa dostala po tom, čo sa jej prvý známy člen Konštantín z Filadelfie oženil s dcérou Alexia I. Theodorou. Konštantín získal titul *panhypersebastos* a rodina vstúpila do služieb ríše. Viacerí jej príslušníci v 11. storočí pôsobili ako vojenskí velitelia. Po tom, čo bol v roku 1185 zvrhnutý cisár Andronikos I., bol Izák Angelos prehlásený za cisára. Vláda Angelovcov však v Byzancii nebola úspešná a Byzancia stratila niekoľko území v prospech susedných krajín. V roku 1195 bol Izák II. zvrhnutý jeho mladším bratom Alexiom III. V roku 1204 Konštantínopol padol do rúk križiakom (pozri IV. križiacka výprava) a Angelovci dokázali moc udržať iba v Epire a Solúne. Pre odlíšenie sa od nižších neurodzených príslušníkov rodu prijali meno (Angelos) Komnenos Dukas. Pôvodne vládli ako nezávislí panovníci, avšak obnovená palaiologovská Byzancia územie znovu inkorporovala do svojich dŕžav a z Angelovcov sa znovu stali radoví úradníci alebo správcovia vazalských území (napr. Thesálie) .

## Panovníci
Zoznam vládcov jednotlivých krajín podľa:

**Byzantská ríša**
* Izák II. Angelos (prvé obdobie vlády 11851195)
* Alexios III. Angelos (11951203)
* Alexios IV. Angelos (prvé období vlády 12031204)
* Izák II. Angelos a Alexios IV. Angelos (druhé obdobie vlády 12031204)

**Epirský despotát** (vetva Komnenos Dukas)
* Michal I. Komnenos Dukas (12051214)
* Theodoros Komnenos Dukas (12141230), od roku 1225 alebo 1227 cisárom v Solúne
* Michal II. Komnenos Dukas (12301271)
* Nikeforos I. Komnenos Dukas (12711297)
* Tomáš Komnenos Dukas (12971318)
* vláda prešla na rod Orsini

**Solúnski vládcovia**
* Theodoros Komnenos Dukas (12151230)
* Manuel Komnenos Doukas (12301237, v 1235/37 korunovaný za cisára)
* Ján Komnenos Doukas (12371242 ako cisár; 12421244 ako despota)
* Demeter Komnenos Dukas (12441246 ako despota)

## Rodokmeň rodu

## Referencie

## Pozri aj
* obdobie Komnenovcov a Angelovcov
* byzantské umenie v komnénovskom a angelovskom období

## Zdroj
 *O preklad ide v časti Rodokmeň rodu.*

Kategória:Šľachtické rody v Byzantskej ríši
Kategória:Byzantské cisárske dynastie